Diari Oficial de la Generalitat Valenciana


Sumari del DOGV 2760, del 31-05-1996 (1996/838357)

ORDRE de 9 de maig de 1996, de la Conselleria de Cultura, Educació i Ciència, per la qual es convoca un concurs d'ajudes a projectes de formació del professorat en centres.
----------------------------------------------------------------------------------------------------------------------------------------------------------------------------

### Dades del document

Número de DOGV
:   2760

Data del DOGV
:   31-05-1996

Secció del DOGV
:   ALTRES DISPOSICIONS

Número del document
:   1996/838357


Data del document
:   09-05-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 9 de maig de 1996, de la Conselleria de Cultura, Educació i Ciència, per la qual es convoca un concurs d'ajudes a projectes de formació del professorat en centres.   
La Llei Orgànica d'Ordenació General del Sistema Educatiu (LOGSE) en l'article 57, disposa que les administracions educatives han de fomentar l'autonomia pedagògica i organitzativa dels centres així com afavorir i estimular el treball en equip del professorat.  
La formació del professorat té com a objectiu prioritari la millora de la funció docent, tant pel que fa a l'actuació en l'aula com a la gestió i la coordinació pedagògica dels cicles, departaments o seminaris. Això suposa la consideració del centre docent com a primer nucli de formació permanent del professorat, que ha de donar resposta a les necessitats sorgides de l'anàlisi de la pràctica docent.  
En aquest sentit, un dels objectius fonamentals de la Conselleria de Cultura, Educació i Ciència, és promoure i estimular actuacions executades per equips de professors d'un o més centres amb l'aval dels consells escolars respectius, per a la qual cosa cal facilitar els recursos necessaris als claustres que, compartint les necessitats de formació i consensuant-les en un projecte comú, generen dinàmiques de treball que repercuteixen en la millora de funcionament de la institució escolar.  
La formació en centres és un model de formació que considera el centre educatiu com el nucli formatiu bàsic i es dirigeix al professorat del centre com a equip de treball compromès en una tasca comuna.  
Aquest treball en equip del professorat és necessari per a l'elaboració del projecte educatiu de centre, els projectes curriculars d'etapa i per al desenvolupament dels diferents nivells de concreció curricular.  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer. Convocatòria  
Convocar un concurs d'ajudes a projectes de formació del professorat en centres, dirigit a centres públics i privats concertats de nivells no universitaris de la Comunitat Valenciana, i aprovar les bases per les quals es regirà, que s'inclouen com a annex I a aquesta ordre.  
Segon. Finançament  
El finançament per als centres públics serà a càrrec del capítol II del programa pressupostari 421.30, per una quantitat màxima de 36.188.544 de pessetes, de l'exercici de 1996. El finançament destinat als centres privats concertats serà a càrrec del capítol IV, codi línia 411 del programa 421.30, per una quantitat màxima de 2.910.000 pessetes, de l'exercici de 1996.   
Tercer. Resolució  
El termini màxim per a resoldre les sol·licituds serà de tres mesos. Si no recau resolució expressa en el termini establert, les sol·licituds s'entendran desestimades, sense perjudici del que es dispose quan es dicte la resolució expressa.  
DISPOSICIONS FINALS  
Primera  
Es delega en el director general d'Ordenació i Innovació Educativa i Política Lingüística la resolució de la convocatòria objecte de aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 9 de maig de 1996.  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases de la convocatòria d'ajudes a projectes de formació del professorat en centres  
Primera. Objecte dels projectes  
El projecte de formació del professorat en centres és un instrument per atendre les necessitats de formació d'un equip o grup de professors que imparteix la docència en un centre educatiu, amb l'objectiu de millorar-hi la qualitat de l'ensenyament, tant pel que fa a l'actuació a l'aula com a la gestió i coordinació pedagògica del centre docent. Les propostes de formació, elaborades per iniciativa d'un equip docent, es faran explícites en un projecte comú que haurà de ser acceptat pel claustre i aprovat pel consell escolar.  
Segona. Duració  
1. Els projectes es realitzaran a llarg del curs escolar 1996-97, per un mínim de 30 hores i un màxim de 60 hores.  
2. Si les característiques del projecte exigeixen una duració major s'indicaran les etapes i els resultats que cal obtenir en cada curs acadèmic i podrà ser prorrogat tan sols una vegada a la següent convocatòria.  
3. Els projectes seleccionats a la convocatòria de 1995 podran sol·licitar pròrroga en aquesta convocatòria.  
Tercera. Participants  
1. Podran participar en aquest concurs els centres públics i privats concertats de la Comunitat Valenciana que corresponguen als següents nivells d'ensenyaments:  
- Educació Infantil/Preescolar.   
- EGB i Primària.  
- Educació Secundària, BUP, FP.  
- Educació Especial.  
- Educació de les Persones Adultes.  
- Ensenyaments de Règim Especial.  
2. Els projectes de centres públics seran proposats per un equip docent i formulats en un projecte comú assumit i ratificat pel claustre, amb el vist-i-plau de l'equip directiu i aprovat pel Consell Escolar del centre. Els projectes dels centres privats concertats seran proposats per la direcció o titular del centre. Els projectes que es presenten hauran d'inserir-se en la programació general anual.  
3. Els projectes seran proposats per la majoria de l'equip docent i comptaran amb la participació de l'equip directiu, quan el treball de formació que es propose siga necessari per a elaborar el projecte educatiu del centre o els projectes curriculars d'etapa. Ara bé, quan el treball de formació s'oriente a elements específics del currículum, podran ser proposats per grups de professors d'un o diversos centres.  
4. Es podrà també sol·licitar un projecte de formació intercentres en casos com els següents: centres docents d'educació general bàsica/primària i secundària obligatòria, centres d'educació a distància, centres ubicats en àmbit rural i centres que desenvolupen un projecte CAES tant urbà com rural. En aquests casos es tindrà en compte que els centres participants tinguen característiques similars quant a organització i estructura, que les característiques geogràfiques de la zona permeten el treball conjunt i que un nombre excessiu de participants no dificulte la bona realització del projecte.  
Quarta. àmbits de treball  
I. Els projectes de formació podran tractar els aspectes següents:  
a) Formació teòrica i pràctica de grups de professors per a l'elaboració d'un projecte educatiu de centre que preveja la definició de línies educatives pel que fa a:  
1. Concreció a la realitat del centre de les finalitats i intencionalitats educatives.  
2. Disseny particular del programa d'educació bilingüe.  
3. Criteris bàsics que orienten l'organització del centre, la participació dels diversos estaments de la comunitat escolar i la coordinació amb els serveis educatius de la zona.  
4. El reglament de règim interior del centre.  
b) Formació teòrica i pràctica d'equips docents per a l'elaboració o revisió del projecte curricular d'etapa i de les programacions incloses en ells, que prevegen la definició de línies de treball pel que fa als temes següents:  
1. Actualització en els coneixements científics i didàctics propis de l'etapa, cicle o grau i de les seues àrees o matèries.  
2. Metodologia i estratègies d'atenció a la diversitat.  
3. Incorporació de l'educació en valors als projectes de centre o el tractament dels temes transversals.  
4. Aplicació del projecte curricular al tercer nivell de concreció: programació de l'aula.  
5. Avaluació dels aprenentatges i de la pràctica docent.  
6. Organització i utilització de recursos didàctics del centre.  
7. Transició a la vida activa d'acord amb les directrius europees.  
8. Acció interistitucional orientada a compensar les desigualtats socioculturals en educació.  
9. Estratègies per abordar la planificació i seguiment de l'acció tutorial.  
No s'ha de confondre l'elaboració dels projectes de centre amb la formació necessària perquè siga possible la seua elaboració que és l'objecte dels projectes de formació en centres regulats en aquesta ordre.  
II. Aquest és un model de formació que considera el centre educatiu com a nucli formatiu bàsic, per la qual cosa el projecte de formació que es presente ha de fonamentar-se en el treball en seminari o grup. Altres modalitats formatives com cursos o jornades no podran considerar-se com de suport al treball dels seminaris o grups participants en aquesta convocatòria.  
Cinquena. Termini i formalització de les sol·licituds  
El termini de presentació de les sol·licituds serà de 30 dies naturals a partir de l'endemà de la publicació d'aquesta ordre al Diari Oficial de la Generalitat Valenciana.  
Les sol·licituds i la documentació complementària podran presentar-se al Registre General de la Conselleria de Cultura, Educació i Ciència i de les direccions territorials de Cultura i Educació o a les Oficines d'Iniciatives i Reclamacions de la Generalitat Valenciana, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: si, fent ús d'aquest dret, l'expedient es tramet per correu, es presentarà en sobre obert per tal que el funcionari puga posar la data i el segell de correus abans de ser certificat.  
Sisena. Sol·licituds i documentació  
1. El coordinador de cada projecte, o en el cas dels centres privats concertats el seu titular, mitjançant el director del centre docent o de un dels directors, si hi participa en més d'un centre, haurà de presentar en doble exemplar:  
a) Sol·licitud segons l'annex II.  
b) Certificat del secretari o secretària en què transcriu literalment l'apartat de l'acta del claustre del centre on conste l'aprovació del projecte i el compromís d'adoptar les mesures escaients per a la seua realització.  
c) Certificat del secretari o secretària en què transcriu literalment l'apartat de l'acta del Consell Escolar del centre on conste l'aprovació del projecte i el compromís d'adoptar les mesures escaients per a la seua realització.  
Si el projecte implica més d'un centre, caldrà especificar les dades anteriors per cadascun dels centres participants. A més, haurà d'indicar-se el centre que a efectes econòmics coordinarà el projecte.  
d) Projecte de treball d'acord amb el model de l'annex V.  
e) Pressupost global del projecte, detallat i explicitat, segons s'indica a l'annex V.  
2. Cas de sol·licitar pròrroga de projecte es presentaran únicament els documents assenyalats als apartats a), b) i c), acompanyats d'un informe de la persona que coordine el projecte en què es resumeix el treball realitzat durant els dos primers trimestres del curs actual 95-96, així com la justificació de la necessitat de prorrogar el projecte.  
3. Aquells projectes que per al seu desenvolupament requereixen l'assessorament i la col·laboració de persones o institucions, hauran d'adjuntar un escrit, d'aquests agents externs, on conste la seua acceptació i la planificació de les seues intervencions. En el cas dels centres de professors, l'acceptació serà amb el vist-i-plau de la direcció del CEP.  
Setena. Selecció de projectes  
1. La selecció de les sol·licituds, serà realitzada per una comissió presidida pel cap del Servei de Formació del Professorat o persona en qui delegue i constituïda per:  
- Els/les sotsdirectors/es territorials d'Educació de les direccions territorials de Cultura i Educació o un representant, designat pel director territorial.  
- Un inspector/a d'educació que haja format part d'alguna de les comissions d'avaluació de projectes de formació en centres, designat/da pel director general d'Ordenació i Innovació Educativa i Política Lingüística.  
- El cap de la Secció de Formació Permanent del Servei de Formació del Professorat, que hi actuarà com a secretari.  
2. La Comissió tindrà facultats per a resoldre tots els dubtes que apareguen en la interpretació de les bases i la possibilitat d'entrevistar els sol·licitants si ho estima oportú. La comissió de selecció disposarà la constitució de comissions de selecció territorials a l'efecte de valorar els projectes.  
Aquestes comissions estaran formades, en cadascuna de les direccions territorials, pels membres següents:  
- El/la sots-director/a territorial d'educació o el/la representant de la direcció territorial, que hi actuarà com a president.  
- Un/a inspector/a d'educació, membre d'alguna comissió d'avaluació de projectes, designat pel director territorial corresponent.  
- Un/a director/a d'un col·legi d'Educació Primària i un/a director/a d'un centre d'Ensenyament Mitjà, designats pel director territorial corresponent.  
- Tres assessors/es i/o directors/es. de CEP, designats pel director general d'Ordenació i Innovació Educativa i Política Lingüística.  
- Un tècnic del Servei d'Ensenyaments en Valencià, designat pel director general d'Ordenació i Innovació Educativa i Política Lingüística.  
- Un funcionari de la Direcció Territorial d'Educació, designat pel director territorial corresponent, que actuarà com a secretari de la comissió, amb veu però sense vot.  
A les reunions de la comissió podrà assistir un representant de cadascun dels sindicats que formen part de la Mesa Sindical Sectorial d'Educació, amb veu però sense vot.  
3. Als efectes d'agilitar el procés de baremació, el president de la comissió podrà designar les subcomissions tècniques necessàries per a aquest fi. Aquestes subcomissions es constituiran, si s'escau, en els diferents centres de professors.   
Aquestes comissions ajustaran la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.  
Vuitena. Criteris de selecció  
Els projectes presentats seran seleccionats d'acord amb els criteris següents:  
A) Relatius al projecte (Màxim 10 punts)  
\* Interès i rellevància del projecte en relació als àmbits esmentats: 2 punts  
\* Qualitat del disseny del projecte i garantia de la seua execució, així com la perspectiva de continuïtat i la seua possibilitat de generalització:: 3 punts  
- Concreció dels objectius i viabilitat de la proposta   
- Adequació del projecte al model de formació en centres i consistència metodològica  
\* Adequació dels recursos previstos als objectius que es proposen: 1 punt  
\* Afavorir el desenvolupament del nou sistema educatiu: 1 punt  
\* Afavorir la normalització lingüística: 1 punt  
\* Adequació al context sociocultural del centre: 1 punt  
\* Major percentatge de professors del centre implicat: 1 punt  
B) Relatius al centre i a l'equip de treball (Màxim 10 punts)  
\* Potencial i adequació de l'equip de treball: 1 punt  
\* Que el centre escolaritze alumnes amb NEE: 1 punt  
\* Capacitat del projecte per a potenciar el treball en equip del professorat d'un centre: 1 punt  
\* Centres amb implantació anticipada de la reforma educativa: 2 punts  
\* Centres CAES i Centres amb projectes de compensació educativa aprovats per convocatòria: 2 punts  
\* Centres d'immersió lingüística: 2 punts  
\* Projectes elaborats conjuntament per mestres i professorat d'ensenyament secundari i dirigit a ESO: 1 punt  
   
C) Projectes elaborats per centres de nova incorporació a aquesta convocatòria: 2 punts  
Novena. Publicació de la resolució  
La relació provisional dels projectes seleccionats es farà pública al tauler d'anuncis de la Conselleria de Cultura, Educació i Ciència, als de les direccions territorials d'Educació i als dels centres de professors.  
Hi haurà un termini de 8 dies naturals per reclamar davant la comissió de selecció. Aquesta resoldrà les reclamacions de la llista provisional i elevarà la proposta definitiva al director general d'Ordenació i Innovació Educativa i Política Lingüística que resoldrà la convocatòria per delegació del conseller.  
Tant en la resolució provisional com en la definitiva, seran especificats els projectes seleccionats amb la quantitat assignada i els projectes no seleccionats amb indicació de la causa.  
La resolució definitiva serà publicada al Diari Oficial de la Generalitat Valenciana.  
Deu. Suport, coordinació i seguiment  
1. Cada projecte tindrà un coordinador intern que assumirà funcions de coordinació del grup i de dinamització del treball programat, així com de gestió i administració dels recursos assignats; i serà el responsable de la participació de cada persona en el projecte i donarà fe de la manera en què aquest es realitza.  
Desenvoluparà també funcions de relació amb l'exterior (institucions de formació, administració, etc. ), representant a l'equip docent participant.  
Per tot això, i sempre que siga possible cal buscar-se dins de l'organització horària del centre els temps necessaris perquè el coordinador duga a terme les seues funcions.  
2. Els centres de professors, quan s'haja sol·licitat, oferiran suport tècnic i també assessorament per a l'elaboració i desenvolupament dels projectes de formació sense perjudici de la col·laboració que s'establesca amb altres serveis de l'administració o altres entitats.  
La inspecció educativa, d'acord amb el seu pla d'activitats realitzarà el seguiment dels projectes. Per tot això podrà demanar l'ajuda i l'assessorament necessari. Elevarà un informe final abans del 30 de setembre de 1997 a la comissió d'avaluació que segons la base catorze es constituirà a cada centre de professors.  
Onze. Percepció de les ajudes  
1. L'import de les ajudes el proposarà la comissió seleccionadora a la vista de l'interès i de la qualitat dels projectes seguint els criteris de selecció. Cada projecte es podrà dotar amb una quantitat màxima de 300.000 PTA. En el cas de pròrroga de projecte, es podrà dotar aquest amb una quantitat màxima de 200.000 PTA, fins i tot quan en un projecte participen diferents centres. L'ajuda es farà efectiva al centre que actue com a coordinador.   
En el desenvolupament del projecte podrà presentar-se per a la seua justificació les despeses següents:  
- Docència o assessorament per experts. No per assistència a cursos o jornades.   
- Material fungible.  
- Bibliografia. Aquesta caldrà inventariar-la i dipositar-la a la biblioteca del centre.  
- Desplaçaments (tan sols en aquells casos en què el projecte es realitze en centres de distinta localitat o quan siga necessari per al desenvolupament d'alguna activitat) No per assistència a cursos o jornades.  
2. L'ajuda econòmica per als centres públics es farà efectiva quan es resolga el concurs, una vegada acceptada expressament mitjançant escrit de la direcció del centre. Els centres privats concertats, una vegada acceptada l'ajuda expressament mitjançant escrit de la direcció del centre, hauran d'indicar també, tal com disposa la base tretze, les certificacions d'estar al corrent en les obligacions tributàries i de la Seguretat Social així com la documentació pròpia de la modalitat de justificació econòmica per la qual opten.   
Aquesta documentació s'enviarà a la Direcció General d'Ordenació i Innovació Educativa i Política Lingüística en el termini de 30 dies naturals a partir de l'endemà de la publicació de la resolució al DOGV.  
El pagament de les ajudes per als centres privats concertats es farà d'acord amb els percentatges i amb les garanties assenyalades a l'article 47 bis. 1-a) i dos del text refós de la Llei d'Hisenda Pública de la Generalitat Valenciana (article introduït per la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana).  
Els centres que no complesquen la condició assenyalada anteriorment es considerarà que renuncien a l'ajuda concedida.  
Cas de no ser lliurada al centre de professors corresponent la memòria final que recull els resultats del projecte, el centre estarà en l'obligació de reintegrar l'import de l'ajuda.  
3. Tota alteració de les condicions que es tenen en compte per a la concessió de les ajudes podrà donar lloc a la modificació de la resolució de concessió. Així mateix, seran causes de reintegrament de les quantitats percebudes, les previstes en l'article 47.9 de la Llei d'Hisenda Pública de la Generalitat Valenciana.   
Dotze. Obligacions dels beneficiaris  
L'acceptació de la realització d'un projecte aprovat implica, per part dels centres seleccionats, els compromisos següents:  
a) Realitzar el projecte durant el curs 1996-97.  
b) Presentar al centre de professors de la seua zona dos exemplars de la memòria final amb els resultats del projecte abans del 31 de juliol de 1997.  
La memòria final inclourà:  
1. Breu justificació del projecte.  
2. Objectius:  
- Proposats inicialment.  
- Aconseguits a l'acabament del projecte.  
3. Desplegament del projecte.  
En aquest apartat es farà constar, sintèticament, el treball realitzat en les diferents fases del projecte així com les implicacions organitzatives que el seu desplegament ha suposat.  
4. Conclusions i suggeriments.  
Es reflectiran els aconseguiments del projecte i la seua incidència en el centre docent, la valoració que l'equip de professors fa tant del procés com del producte i les propostes que per al futur es deriven de la realització del projecte, així com les necessitats de formació que l'equip demana.   
5. Memòria econòmica. Còpia de les factures que acrediten les despeses generades per raó del projecte de formació.   
6. Relació de professorat que ha participat en el projecte:  
- Professorat que ha realitzat el projecte.  
- Professionals i institucions que han impartit o coordinat la formació.  
S'adjuntaran les actes d'assistència, signades i amb el DNI dels participants, de les reunions de treball i de les activitats de formació.   
S'adjuntarà també una acta final d'assistència, segons el model de l'annex IV.   
Tretze. Justificació de les despeses  
A. Per als centres públics.  
1. Atès el caràcter de sobredotació per despeses extraordinàries de funcionament, en els documents de control de l'activitat econòmica del centre hauran d'especificar-se clarament els ingressos i les despeses que es produesquen per raó del projecte de formació.  
2. En els projectes desenvolupats per dos o més centres, els recursos s'adjudicaran al centre coordinador, el qual procurarà que la distribució d'aquests es produesca d'acord amb el projecte, i en serà responsable del control i la justificació.  
3. Els centres públics adjuntaran la justificació de l'import de l'ajuda concedida a la justificació anual que han d'efectuar d'acord amb l'Ordre de la Conselleria de Cultura, Educació i Ciència de 2 de maig de 1991 (DOGV núm. 1582 del 09.08.91).   
B. Per als centres privats concertats  
Els centres privats concertats, per tal de poder percebre l'ajuda atorgada hauran de justificar documentalment davant la Direcció General d'Ordenació i Innovació Educativa i Política Lingüística les despeses que, específicament, els haja suposat el desplegament del projecte. A aquest efecte, els centres privats concertats a més de justificar el compliment d'obligacions tributaries i davant la Seguretat Social, podran optar per una de les següents modalitats de justificació:  
1. Justificació prèvia de l'ajuda.  
Els centres privats concertats hauran de presentar els documents d'índole econòmica que justifiquen les despeses necessàries per al desplegament del projecte, tenint en compte allò que es preveu a la base onzena. Percepció de les ajudes.  
La justificació s'efectuarà per un import igual o superior a l'ajuda concedida i exigirà amb caràcter previ la comunicació escrita a la Direcció General d'Ordenació i Innovació Educativa i Política Lingüística de l'opció per aquesta modalitat de justificació i de la renúncia expressa a la modalitat prevista a l'apartat 2.  
Els terminis per la presentació dels documents justificatius seran fixats a la resolució definitiva d'aquesta convocatòria i en cap cas excediran del dia 1 de desembre de 1996.  
2. Justificació a posteriori de l'ajuda.  
Per tal de poder transferir les quantitats concedides, sense justificació prèvia, per aplicació de l'article 47 del Decret de 26 de juny de 1991, pel qual s'aprova el text refós de la Llei d'Hisenda Pública, els beneficiaris hauran d'acomplir allò que tot seguit s'especifica:   
2.1 Presentar al servei territorial de la Conselleria d'Economia i Hisenda de la respectiva província un aval bancari per import de l'ajuda aprovada més un 10% d'aquesta que servirà per a garantir l'ajuda i altres despeses i interessos de demora, en el supòsit que el beneficiari haja incomplert la normativa que regula l'ajuda.  
2.2 Presentar en la Direcció General d'Ordenació i Innovació Educativa i Política Lingüística, per tal que en quede constància i s'hi arxive, una fotocòpia compulsada de l'aval bancari, així com una còpia acreditativa d'haver efectuat el dipòsit de l'aval en el servei territorial de la Conselleria d'Economia i Hisenda.  
2.3 Especificar, que l'aval esmentat està a disposició de la Conselleria de Cultura, Educació i Ciència de la Generalitat Valenciana, la qual serà competent per a ordenar-ne l'execució o bé l'anul·lació i devolució a l'interessat, d'acord amb el grau de compliment dels requisits establerts per la normativa vigent.  
2.4 L'anul·lació i devolució de l'aval a l'interessat sols serà possible si el beneficiari ha presentat a la Direcció General d'Ordenació i Innovació Educativa i Política Lingüística la documentació d'índole econòmica prevista en aquesta ordre. S'estableix com a termini límit per a l'esmentada justificació el 30 de setembre de 1997.  
Els terminis per a la presentació de la documentació a què es refereix l'apartat 2.1, així com aquells que han de regir per a constituir l'aval i la seua posterior presentació davant la Direcció General d'Ordenació i Innovació Educativa i Política Lingüística, seran fixats en la Resolució Definitiva de aquesta convocatòria i en cap cas no excediran del dia 1 de desembre de 1996.  
Tota la documentació a què es refereixen els apartats anteriors haurà de ser original o fotocòpia compulsada.  
Catorze. Avaluació i certificació  
En cada centre de professors es constituirà una comissió d'avaluació formada per:  
- El/la director/a del centre de professors que hi actuarà com a president/a.  
- Un/a inspector/a de la circumscripció en l'àmbit territorial del CEP, designat pel director territorial corresponent.  
- El/la director/a d'un dels centres que participen en la convocatòria designat/ada per sorteig.  
- Dos assessors/es del CEP, un d'ells hi actuarà com a secretari/a.   
La comissió podrà recaptar dels centres la informació que considere adient per a la correcta avaluació del projecte.  
Aquesta comissió, amb la comprovació prèvia que s'han complert les obligacions dels beneficiaris, i comptant amb els informes de seguiment elaborarà la següent documentació:  
- Les actes finals d'avaluació, segons l'annex IV perquè el centre de professors emeta els certificats corresponents. Als assistents se'ls podrà certificar segons el total d'hores pel qual es va dissenyar el projecte de formació quan acrediten com a mínim un 85% d'assistència. El nombre d'hores que es certificaran podrà oscil·lar entre el màxim de 60 hores i el mínim de 30 hores, a criteri de la comissió d'avaluació.   
- La relació de centres que no han complert les bases d'aquesta ordre perquè la Direcció General d'Ordenació i Innovació Educativa i Política Lingüística prenga les mesures adients.  
Els centres de professors arxivaran els originals a la secretaria i trametran una còpia d'aquesta documentació a la Direcció General d'Ordenació i Innovació Educativa i Política Lingüística, abans del 30 d'octubre de 1997.  
Quinze. Retirada de la documentació  
La documentació presentada pels centres no seleccionats podrà ser retirada de la Direcció Territorial de Cultura i Educació corresponent durant el mes següent a la publicació de la resolució en el Diari Oficial de la Generalitat Valenciana, directament per l'interessat o per una persona autoritzada com cal.   
Transcorregut aquest termini es perdrà tot dret sobre la documentació.  
Setze. Adaptació de l'horari a les necessitats de formació  
La direcció territorial corresponent autoritzarà un horari especial del centre, amb l'informe positiu previ del claustre i del Consell Escolar de cada centre participant. La programació general anual del centre arreplegarà les mesures adoptades per possibilitar aquesta flexibilització, que no suposarà en cap cas reducció de l'horari lectiu de l'alumnat.  
Per a sol·licitar l'adaptació de l'horari docent a les necessitats de formació, els centres que impartesquen ensenyaments de segon cicle d'Educació Infantil, Preescolar, Primària, General Bàsica, ESO i Educació Especial, mantinguts amb fons públics i dependents de la Conselleria de Cultura, Educació i Ciència de la Generalitat Valenciana, hauran d'acollir-se a allò que disposen les instruccions de les direccions generals d'Ordenació i Innovació Educativa i Política Lingüística i de Centres Docents, per al curs escolar 1996-97.  
ANNEX V  
Guió per a l'elaboració del projecte  
1. Anàlisi de la realitat del centre.  
2. Objectius finals i parcials als quals respon el projecte.  
3. Continguts, objectiu de treball i la seua relació amb l'elaboració del projecte educatiu i/o els projectes curriculars d'etapa.  
4. Metodologia de treball. Activitats de formació previstes i modalitats de formació mitjançant quals es desenvoluparà el projecte de formació.  
5. Temporalització: període total per al desenvolupament del projecte i la distribució en fases anuals, si escau ; temps aproximat assignat a cada modalitat de formació prevista.  
6. Paper assignat a cada persona del centre docent en el desenvolupament del projecte.  
7. Intervenció d'assessories externes.  
8. Recursos necessaris: didàctics i organitzatius.  
9. Necessitats pressupostàries en concepte de:  
- Docència o assessorament per experts.  
- Adquisició de material bibliogràfic.  
- Adquisició de material fungible.  
- Desplaçaments (a soles en aquells casos en què el projecte es realitze en centres de distinta localitat o quan siga necessari per al desenvolupament d'alguna activitat).  
10. Criteris i descripció del procés d'avaluació.